ai4bharat/Pralekha huggingface dataset:
सामाजिक न्याय एवं अधिकारिता मंत्रालय
सामाजिक न्याय व अधिकारिता मंत्रालय और राष्ट्रीय सफाई कर्मचारी वित्त और विकास निगम के बीच समझौता ज्ञापन पर हस्ताक्षर किए गए
सामाजिक न्याय व अधिकारिता मंत्रालय और राष्ट्रीय सफाई कर्मचारी वित्त और विकास निगम  ने वित्तीय वर्ष 2023-24 और 2024-25 के लिए समझौता ज्ञापन पर हस्ताक्षर किए हैं। इस रणनीतिक साझेदारी का उद्देश्य सफाई कर्मचारियों, हाथ से मैला ढोने वाले , कचरा बीनने वालों और उनके आश्रितों के सामाजिक-आर्थिक उत्थान को बढ़ावा देना और देश भर में इन समुदायों को सशक्त बनाने पर ध्यान केंद्रित करना हैं।
समझौता ज्ञापन लक्षित कल्याण कार्यक्रमों के लिए धन के प्रभावी आवंटन और उपयोग के माध्यम से समावेशी विकास में तेजी लाने की प्रतिबद्धता दोहराता है। संयुक्त प्रयास सुरक्षा, शिक्षा, कौशल विकास, उद्यमिता और स्थायी रोजगार के अवसरों को बढ़ावा देने वाली पहल को बढ़ाने का प्रयास करता है, जिससे इन श्रमिकों की समग्र उन्नति में योगदान हो सके। ये समुदाय हमारे परिवेश को स्वच्छ रखने के लिए खराब मौसम का सामना करते हुए कड़ी मेहनत करते हैं।
राष्ट्रीय सफाई कर्मचारी वित्त और विकास निगम एक प्रमुख समर्पित संगठन है जिसका उद्देश्य आवंटित निधियों के पारदर्शी और प्रभावी उपयोग को सुनिश्चित करने के लिए मंत्रालय के साथ मिलकर सहयोग करना है। यह गठबंधन इन समुदायों को सशक्त बनाने वाले कार्यक्रमों को प्रभावी ढंग से लागू करने के लिए विशेषज्ञता और संसाधनों को समन्वित करता है।
इस समझौता ज्ञापन पर हस्ताक्षर, समान अवसरों और सामाजिक प्रगति को बढ़ावा देने के साझा दृष्टिकोण का प्रमाण है। सामाजिक न्याय व अधिकारिता मंत्रालय और राष्ट्रीय सफाई कर्मचारी वित्त और विकास निगम सकारात्मक परिवर्तनों को लागू करने के लिए मिलकर प्रयास करने के उत्सुक हैं, ये एक ऐसे वातावरण को बढ़ावा देते हैं जहां हर व्यक्ति को बढ़ने का अवसर मिले और वह राष्ट्र के विकास में योगदान दे सके ।
सड़क परिवहन एवं राजमार्ग मंत्रालय
एनएचएआई में डाटा प्रेरित निर्णय निर्माण में कृत्रिम बुद्धिमत्ता के उपयोग पर उत्कृष्टता केंद्र के गठन के लिए दिल्ली के आईआईटी के साथ एमओयू पर एनएचएआई ने हस्ताक्षर किए
सड़क परिवहन एवं राजमार्ग मंत्रालय के तहत भारतीय राष्ट्रीय राजमार्ग प्राधिकरण  ने आज राजमार्गों के लिए डाटा प्रेरित निर्णय निर्माण में कृत्रिम बुद्धिमत्ता तथा उन्नत डाटा प्रबंधन प्रणाली के उपयोग पर एक उत्कृष्टता केंद्र  के गठन के लिए दिल्ली के भारतीय प्रौद्योगिकी संस्थान  के साथ एक सहमति ज्ञापन  पर हस्ताक्षर किए हैं। एमओयू पर एनएचएआई के अध्यक्ष डा. सुखबीर सिंह संधु एवं आईआईटी दिल्ली के निदेशक डा. वी राम गोपाल राव तथा अन्य वरिष्ठ अधिकारियों की उपस्थिति में हस्ताक्षर किया गया।
इस साझीदारी के तहत, आईआईटी दिल्ली एआई एवं एमएल पर आधरित एडवांस एनालिटिक्स के विकास पर एनएचएआई के साथ कार्य करेगी, सिमुलेशन माडल तैयार करेगी, डाटा स्टोरेज बढ़ाएगी तथा डाटा प्रेरित निर्णय निर्माण में एनएचएआई की क्षमताओं को और सुदृढ़ बनाने के लिए पुनरुद्धार क्षमताओं को बढ़ाएगी। गठबंधन परियोजना प्रबंधन एवं डाटा प्रबंधन, राजमार्ग नेटवर्क ट्रैफिक मांग एवं घटना प्रबंधन, राजमार्ग सुरक्षा, राजमार्ग वर्क-जोन प्रबंधन, राजमार्ग पेवमेंट प्रबंधन प्रणाली जैसे चिन्हित बल क्षेत्रों पर किया जाएगा। आईआईटी दिल्ली एनएचएआई डाटा प्रबंधन नीति के लिए इनपुट भी देगी।
व्यवस्था के एक हिस्से के रूप में, आईआईटी दिल्ली संस्थान की शैक्षणिक गतिविधियों के समकक्ष अनुसंधान सुविधाएं देने के लिए वैज्ञानिक एवं तकनीकी विशेषज्ञता उपलब्ध कराने के साथ सीओई को आश्रय देने के लिए स्थान एवं अवसंरचना सुविधा भी उपलब्ध कराएगी। छात्रों एवं रिसर्च स्कौलरों को विभिन्न ट्रांसपोर्टेशन एवं राजमार्ग संबंधित रिसर्च साल्यूशंस के लिए स्टार्ट अप्स एवं इनक्यूबेटर्स की स्थापना के लिए आकर्षित करने के लिए भी प्रयास किए जाएंगे। दूसरी तरफ, एनएचएआई महत्वपूर्ण डाटा सहायता और डाटा साफ्टवेयर, ‘डाटा लेक‘ सहित इसके सूचना स्रोतों तक आवश्यक पहुंच उपलब्ध कराएगी। एनएचएआई प्रस्तावित सीओई पर अनुसंधान एवं विभिन्न गतिविधियां संचालित करने के लिए आवश्यक वित्तीय सहायता भी प्रदान करेगी।
राजमार्ग हेतु उन्नत डाटा प्रबंधन प्रणाली के लिए सीओई में प्रचालनों को दो स्तरीय प्रबंधन संरचना द्वारा शासित और प्रबंधित किए जाएंगे। एक सलाहकार बोर्ड सर्वोच्च स्तरीय समिति होगी जो आरंभ, कार्य की निरंतरता, संयुक्त सहयोगात्मक परियोजनाओं का अनुमोदन सहित सहयोगी मंच की गतिविधियों का संरक्षा करेगी तथा वांछित उद्वेश्यों को अर्जित करने के लिए तंत्र सुझाएगी। यह आरंभ की जाने वाली गतिविधियों की निगरानी भी करेगी एवं समग्र प्रगति की समीक्षा करेगी।
समन्वयन समिति की अध्यक्षता आईआईटी दिल्ली के डीन, आरएंडडी करेंगे, सह अध्यक्षता एनएसएआई के एक वरिष्ठ अधिकारी करेंगे तथा यह शैक्षणिक एवं अनुसंधान संस्थानों के विशेषज्ञ सदस्यों द्वारा निर्मित्त होगी। आईआईटी दिल्ली द्वारा केंद्र के समन्वयक के रूप में एक प्रोफेसर की नियुक्ति भी की जाएगी।
यह व्यवस्था पांच वर्ष की अवधि के लिए प्रभावी रहना निर्धारित है और उम्मीद है कि एक अत्यधिक डिजिटाइज्ड प्रणाली विकसित करेगी जिस पर एनएचएआई प्रगति करेगा। यह साझेदारी राजमार्गों के लिए न्यू एज डाटा ड्रिवेन ट्रैफिक तथा निर्माण प्रबंधन प्रणाली से संबंधित विभिन्न क्षेत्रों में प्रगति को बढ़ावा देगी जिससे न केवल एनएचएआई को बल्कि कुल मिला कर पूरे राष्ट्र को लाभ पहुंचेगा। राजमार्गों का एडवांस एआई आधारित डाटज्ञ एनालिटिक्स तथा सीओई में ट्रैफिक पैटर्न राष्ट्रीय स्तर पर डाटा प्रेरित निर्णय निर्माण को सुगम बनायेगा।
एमजी/एएम/एसकेजे
(Visitor Counter : 195
रक्षा मंत्रालय
थल सेनाध्यक्ष जनरल बिपिन रावत का मालदीव दौरा
थल सेनाध्यक्ष जनरल बिपिन रावत आज मालदीव की आधिकारिक यात्रा के लिए रवाना हुए। जनरल रावत 30 सितंबर से 03 अक्टूबर 2019 तक की अपनी यात्रा के दौरान, मालदीव सरकार और सशस्त्र बलों के पदानुक्रम के साथ बातचीत करेंगे। इस यात्रा का उद्देश्य दोनों राष्ट्रों के बीच घनिष्ठ द्विपक्षीय रक्षा संबंधों को मजबूत करना है।
सेना प्रमुख का कार्यक्रम मालदीव के माननीय राष्ट्रपति श्री इब्राहिम मोहम्मद सोलीह, रक्षा मंत्री सुश्री मरिया अहमद दीदी, विदेश मंत्री श्री अब्दुल्ला शाहिद और मालदीव के राष्ट्रीय रक्षा बलों के प्रमुख मेजर जनरल अब्दुल्ला शामल से मिलने का हैं। हिंद महासागर क्षेत्र में अपनी केंद्रीयता के कारण मालदीव भारत के लिए हमेशा प्रमुख महत्व रखता है। भारत एक समान साझेदार के रूप में मालदीव सेना की क्षमता और क्षमता विकास को बढ़ाने के लिए पूर्ण समर्थन प्रदान करता है। सैन्य संबंधों को और मजबूत बनाने के लिए सैन्य वाहनों और सैन्य उपकरणों का आदान-प्रदान किया जाएगा।
संस्कृति मंत्रालय
शहीदी दिवस पर शहीद भगत सिंह, राजगुरु और सुखदेव को राष्ट्र की श्रद्धांजलि
संस्कृति मंत्रालय ने 'शहीदी दिवस' पर विभिन्न कार्यक्रमों का आयोजन किया। शहीद भगत सिंह, राजगुरु और सुखदेव के असाधारण साहस और शहादत के प्रति कृतज्ञता व्यक्त करते हुए देश ने गर्व के साथ उन्हें याद किया।
इस अवसर पर पंजाब में संगीत नाटक अकादमी द्वारा शहीद-ए-आज़म सरदार भगत सिंह संग्रहालय खटकर कलां  में शहीद भगत सिंह, सुखदेव और राजगुरु के सम्मान में एक संयुक्त श्रद्धांजलि सभा का आयोजन किया गया। इस दौरान श्री शमनजीत सिंह ने शहीदों का दाढ़ीवरन प्रस्तुत किया जबकि श्री गुरमीत बावा  और ग्लोरी बावा ने भक्ति गीत प्रस्तुत किए। नॉर्थ ज़ोन सांस्कृतिक केंद्र और लुधियाना जिला प्रशासन द्वारा शहीद सुखदेव के मोहल्ला नौग्रा स्थित पैतृक घर में भी श्रद्धांजलि अर्पित की गई। इसी तरह का समारोह दक्षिण मध्य क्षेत्र सांस्कृतिक केंद्र द्वारा राजगुरु वाडा, राजगुरु नगर, पुणे में शहीद राजगुरु के पैतृक घर में भी आयोजित किया गया। यह कार्यक्रम राजगुरुनगर नगर परिषद के सहयोग से संपन्न हुआ।
साहित्य अकादमी द्वारा हिंदी कवियों के सम्मेलन सहित अन्य सांस्कृतिक कार्यक्रमों का आयोजन भी किया गया। इन कार्यक्रमों में दिल्ली में प्रतिष्ठित कवि श्री कुंवर बेचैन और श्री लक्ष्मी शंकर वाजपेई का कार्यक्रम, लखनऊ विश्वविद्यालय में ललित कला अकादमी द्वारा कलाकार शिविर, पंडित दीनदयाल उपाध्याय सनातन धर्म विद्यालय, कानपुर में स्वतंत्रता सेनानी चित्रांकन शिविर और नई दिल्ली में संगीत नाटक अकादमी द्वारा वर्चुअल भक्ति महोत्सव भी शामिल था।
भारत सरकार ने राष्ट्रीय और अंतर्राष्ट्रीय स्तर पर भारत की स्वतंत्रता की 75वीं वर्षगांठ को 'आज़ादी का अमृत महोत्सव' के रूप में मनाने का निर्णय लिया है। प्रधानमंत्री की अध्यक्षता में एक राष्ट्रीय समिति और गृह मंत्री की अध्यक्षता में एक राष्ट्रीय कार्यान्वयन समिति का गठन किया गया है जो स्मरणोत्सव के तहत की जाने वाली विभिन्न आयोजनों की नीतियों और योजनाओं की रूपरेखा तैयार करेगी।
उद्घाटन कार्यक्रम 12 मार्च 2021 को साबरमती आश्रम में आयोजित किया गया था जिसकी अध्यक्षता प्रधानमंत्री ने की थी और जहां उन्होंने साबरमती आश्रम, अहमदाबाद से गुजरात के नवसारी में दांडी तक स्वतंत्रता मार्च को भी हरी झंडी दिखाई गई थी। इस अवसर पर पूरे देश में 75 स्थानों पर कार्यक्रम आयोजित किए गए।
सभी कार्यक्रम संस्कृति मंत्रालय के साथ-साथ मंत्रालय के संबंधित संगठनों के यू-ट्यूब चैनलों पर लाइव प्रसारित किए जा रहे हैं।
एमजी/एएम/पीके/डीवी
(Visitor Counter : 269
मंत्रिमण्डल
केन्द्रीय मंत्रिमंडल ने रबी सीजन 2022-23 के लिए 1 अक्टूबर, 2022 से 31 मार्च, 2023 तक फॉस्फेट और पोटाश युक्त उर्वरकों के लिए पोषक तत्व आधारित सब्सिडी दरों को मंजूरी दी
51,875 करोड़ रुपये की सब्सिडी को मंजूरी
प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने रबी सीजन- 2022-23  के दौरान नाइट्रोजन , फॉस्फोरस , पोटाश , सल्फर  जैसे विभिन्न पोषक तत्वों से युक्त फॉस्फेट और पोटास  उर्वरकों के लिए पोषक तत्व आधारित सब्सिडी  की प्रति किलोग्राम दरों से सम्बन्धित उर्वरक विभाग के प्रस्ताव को मंजूरी दे दी है। प्रति किलोग्राम दरों के लिए दी गयी मंजूरी निम्नानुसार है:
|
|
वर्ष
|
|
रुपये प्रति किलोग्राम
|
|
नाइट्रोजन
|
|
फास्फोरस
|
|
पोटाश
|
|
सल्फर
|
|
रबी, 2022-23

|
|
98.02
|
|
66.93
|
|
23.65
|
|
6.12
वित्तीय परिव्यय:
एनबीएस रबी-2022  के लिए मंत्रिमंडल द्वारा अनुमोदित सब्सिडी का परिव्यय 51,875 करोड़ रुपये होगा, जिसमें माल ढुलाई सब्सिडी के माध्यम से स्वदेशी उर्वरक  का समर्थन शामिल है।
लाभ:
इससे रबी 2022-23 के दौरान सभी फॉस्फेट और पोटास उर्वरक रियायती/किफायती कीमतों पर किसानों को आसानी से उपलब्ध होंगे और इससे कृषि क्षेत्र को सहायता मिलेगी। उर्वरकों और कच्चे माल की अंतरराष्ट्रीय कीमतों में अस्थिरता के कारण हुई मूल्य-वृद्धि को मुख्य रूप से केंद्र सरकार द्वारा वहन किया गया है।
पृष्ठभूमि:
सरकार उर्वरक निर्माताओं/आयातकों के माध्यम से किसानों को रियायती मूल्य पर फॉस्फेट और पोटास उर्वरकों के लिए यूरिया और 25 ग्रेड उर्वरक उपलब्ध करा रही है। फॉस्फेट और पोटास उर्वरकों पर सब्सिडी, एनबीएस योजना द्वारा 01 अप्रैल 2010 से शासित की जा रही है। अपने किसान हितैषी दृष्टिकोण के अनुरूप, सरकार किसानों को सस्ती कीमतों पर फॉस्फेट और पोटास उर्वरकों की उपलब्धता सुनिश्चित करने के लिए प्रतिबद्ध है। उर्वरकों और कच्चे माल यानी यूरिया, डीएपी, एमओपी और सल्फर की अंतरराष्ट्रीय कीमतों में भारी वृद्धि को देखते हुए, सरकार ने डीएपी सहित फॉस्फेट और पोटास उर्वरकों पर सब्सिडी बढ़ाकर ऊंची कीमतों को वहन करने का निर्णय लिया है। उर्वरक कंपनियों को स्वीकृत दरों के अनुसार सब्सिडी जारी की जाएगी, ताकि वे किसानों को सस्ती कीमतों पर उर्वरक उपलब्ध करा सकें।
पर्यावरण, वन एवं जलवायु परिवर्तन मंत्रालय
फ्रॉम ट्रैश टू ट्रेजर: अपशिष्ट उपयोग के नवाचार पर हैकथॉन
14 मई 2023 को ऑनलाइन माध्यम से सीपीसीबी का ‘वेस्ट टू वेल्थ’ आईडिएशन हैकाथॉन होगा
केंद्रीय प्रदूषण नियंत्रण बोर्ड ‘मिशन लाइफ’ और सर्कुलर इकोनॉमी के लक्ष्य से प्रेरित होकर 14 मई 2023 को स्नातक और उससे ऊपर के विद्यार्थियों के लिए  ‘अनुपयोगी को उपयोगी में बदलने के नवाचार’ विषय पर हैकाथॉन आयोजित कर रहा है। जिसके लिए पंजीकरण https://cpcb.nic.in/w2whackathon-cpcb/# साइट पर किया जा सकता है।
दुनिया में कचरे के प्रबंधन की चुनौतियों को हल करने के लिए महाविद्यालय के छात्रों को अखिल भारतीय स्तर पर मंच उपलब्ध कराएगा। इसमें कई वर्ग जैसे  प्लास्टिक अपशिष्ट  इलेक्ट्रॉनिक अपशिष्ट  बैटरी अपशिष्ट और  फसल अवशेष को रखा गया है। यह हैकथॉन उन्हें कचरे को निधि या उपयोगी वस्तुओं में बदलने के लिए नवाचार और अपशिष्ट प्रबंधन पर अपनी समझ बनाने में भी मदद करेगा।
यह विचारों का हैकाथन सभी मदों में 3.6 लाख रुपये तक के नकद पुरस्कार जीतने का मौका विद्यार्थियों को उपलब्ध कराने का अपनी तरह का इकलौता अवसर है। हैकाथॉन के दिन यानी 14 मई, 2023  को कचरे से संबंधित चार श्रेणियों में एक-एक समस्या सीपीसीबी यानी केंद्रीय प्रदूषण नियंत्रण बोर्ड की वेबसाइट पर सुबह 09:00 बजे दी जाएगी। विद्यार्थियों से दिए गए प्रारूप में इसके निपटान से संबंधित अपने मौलिक विचार w2w.cpcb[at]gov[dot]in पर शाम 5:00 बजे तक ईमेल के माध्यम से भेज सकते हैं। समस्या के हर वर्ग में सुझाए गए उत्तम मौलिक विचार को 50,000, 25,000, 15,000 की नकद राशि प्रदान की जाएगी। इसके साथ ही चुने गए विचार को अपनाने हेतु औद्योगिक सहायता और केंद्रीय प्रदूषण कल्याण बोर्ड के वैज्ञानिकों का मार्गदर्शन भी प्राप्त होगा। योग्यता, प्रक्रिया और हैकथॉन से जुड़ी महत्वपूर्ण तिथियों के लिए कृपया देखें https://cpcb.nic.in/w2w-hackathon-cpcb/
पंजीकरण की अंतिम तिथि 12 मई 2023  है।
संपर्क करें :-
डॉ. प्रशांत गार्गव
सदस्य सचिव, केन्द्रीय प्रदूषण नियंत्रण बोर्ड
परिवेश भवन, पूर्वी अर्जुन नगर
दिल्ली 110092
mscb.cpcb[at]gov[dot]in
 011-43102207, 22307078
प्रधानमंत्री कार्यालय
प्रधानमंत्री 6 मई को ‘जीतो कनेक्ट 2022’ के उद्घाटन सत्र को संबोधित करेंगे
प्रधानमंत्री श्री नरेन्द्र मोदी 6 मई, 2022 को सुबह 10:30 बजे वीडियो कॉन्फ्रेंसिंग के माध्यम से जैन अंतरराष्ट्रीय व्यापार संगठन के ‘जीतो कनेक्ट 2022’ के उद्घाटन सत्र को संबोधित करेंगे।
जैन अंतरराष्ट्रीय व्यापार संगठन  दुनिया भर में जैनियों को जोड़ने वाला एक वैश्विक संगठन है। जीतो कनेक्ट आपसी नेटवर्किंग एवं व्यक्तिगत बातचीत का एक अवसर प्रदान करते हुए व्यापार और उद्योग जगत की मदद करने का एक प्रयास है। ‘जीतो कनेक्ट 2022’ पुणे के गंगाधाम एनेक्स में 6 से 8 मई तक आयोजित किया जाने वाला एक तीन-दिवसीय कार्यक्रम है और इसमें व्यापार एवं अर्थव्यवस्था से संबंधित विविध मुद्दों पर कई सत्र शामिल होंगे।
स्वास्थ्य एवं परिवार कल्याण मंत्रालय
कोविड-19 टीकाकरण के 78वें दिन की नवीनतम जानकारी
7.44 करोड़ से ज्यादा कोविड 19 टीके की खुराक दी गई
आज रात 8 बजे तक 13 लाख टीके की खुराक दी गई
देश में कोविड 19 टीकाकरण खुराकों की कुल संख्या आज 7.44 करोड़ को पार कर गई है।
प्रारंभिक रिपोर्ट के मुताबिक आज रात 8 बजे तक कुल 7,44,42,267 टीकाकरण किया गया।
इनमें 89,53,552 स्वास्थ्यकर्मी  शामिल हैं जिन्हें पहली खुराक लगी और 53,06,671 वो स्वास्थ्यकर्मी हैं जिन्हें दूसरी डोज दी गई है। 96,19,289 फ्रंटलाइन वर्कर्स  को पहली जबकि 40,18,526 फ्रंटलाइन वर्कर्स दूसरी डोज दी जा चुकी है। 45 वर्ष से अधिक उम्र के 4,57,78,875 लाभार्थियों को पहला टीका तथा 45 वर्ष से अधिक उम्र के 7,65,354 लाभार्थियों को दूसरा टीका लग चुका है।
|
|
स्वास्थ्यकर्मी
|
|
फ्रंटलाइन वर्कर्स
|
|
45 वर्ष से अधिक आयु के लाभार्थी
|
|
कुल उपलब्धि
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
पहली खुराक
|
|
दूसरी खुराक
|
|
पहली खुराक
|
|
89,53,552
|
|
53,06,671
|
|
96,19,289
|
|
40,18,526
|
|
4,57,78,875
|
|
7,65,354
|
|
6,43,51,716
|
|
1,00,90,551
प्रारंभिक रिपोर्ट के मुताबिक देशभर में कोविड-19 टीकाकरण के 78वें दिन आज रात 8 बजे तक कुल 13,00,146 टीके की खुराक दी गई। इनमें से 11,86,621 लाभार्थियों को टीके की पहली खुराक लगी और 1,13,525 लाभार्थियों ने दूसरा टीका लगवाया। आखिरी रिपोर्ट देर रात तक पूरी हो जाएगी।
|
|
तारीख: 3 अप्रैल, 2021
|
|
स्वास्थ्यकर्मी
|
|
फ्रंटलाइन वर्कर्स
|
|
45 साल से अधिक आयु के लाभार्थी
|
|
कुल उपलब्धि
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
18,897
|
|
9,635
|
|
43,873
|
|
25,878
|
|
1123851
|
|
78012
|
|
11,86,621
|
|
1,13,525
विद्युत मंत्रालय
आजादी का "अमृत महोत्सव" के तहत बड़े उद्योगों ने पूरे भारत में ऊर्जा संरक्षण सप्ताह मनाया
ऊर्जा दक्षता ब्यूरो  ने आजादी का "अमृत महोत्सव" के तहत चल रहे "राष्ट्रीय ऊर्जा संरक्षण सप्ताह 8 से 14 दिसंबर 2021" के दौरान पीएटी योजना के तहत नामित उपभोक्ताओं के लिए वेबिनार का आयोजन किया। ये उपभोक्ता सीमेंट, लोहा और इस्पात, कपड़ा, लुगदी और कागज, रिफाइनरी, उर्वरक, क्लोर क्षार, थर्मल पावर प्लांट और एल्युमीनियम जैसे गहन ऊर्जा क्षेत्रों से संबंधित हैं।
इस अवसर पर मुख्य वक्ता के रूप में बीईई के महानिदेशक ने ऊर्जा संरक्षण के मूल्यों को विकसित करने और ऊर्जा दक्षता गतिविधियों में शामिल होने के प्रति जागरूकता, पहुंच और प्रतिबद्धताओं से संबंधित विभिन्न गतिविधियों का आयोजन करके आजादी और अमृत उत्सव की भावना का जश्न मनाने के लिए नामित उपभोक्ताओं को बधाई दी।
डीसी के साथ बातचीत करने के लिए वेबिनार का आयोजन किया गया, जिसमें सप्ताह के उत्सव के अनुभवों को साझा किया गया और हाल ही में यूके के ग्लासगो में सीओपी 26 में माननीय प्रधानमंत्री द्वारा की गई घोषणाओं में योगदान करने के लिए व्यापक कार्य योजना पर प्रकाश डाला गया।
वेबिनार के दौरान संयंत्र प्रमुख ऊर्जा प्रबंधकों के नेतृत्व में डीसी ने राष्ट्रीय ऊर्जा संरक्षण सप्ताह के दौरान आयोजित की गई गतिविधियों पर प्रकाश डाला। राष्ट्रीय ऊर्जा संरक्षण सप्ताह के तहत चित्रकला प्रतियोगिता/निबंध लेखन, प्रश्नोत्तरी प्रतियोगिता/वाद-विवाद, पौधरोपण और आसपास के क्षेत्रों में ऊर्जा संरक्षण पर रोड शो आदि मुख्य गतिविधियां शामिल थीं। सभी 9 क्षेत्रों के डीसी ने एनर्जी वॉक, ऑनलाइन प्रशिक्षण, पौधरोपण के अलावा फेसबुक और ट्विटर जैसे सोशल मीडिया प्लेटफॉर्म के साथ-साथ आंतरिक संचार का उपयोग कर अपने कर्मचारियों और अन्य स्टाफ को सशक्त बनाने के लिए कई गतिविधियों का आयोजन किया। जन जागरूकता अभियान और इस यात्रा में सभी नामित उपभोक्ताओं ने भाग लिया। वेबिनार का उद्देश्य अपने कर्मचारियों और आसपास के समाज में जागरूकता को बढ़ावा देना है। उक्त क्षेत्र के 40 से अधिक डीसी ने अपने अनुभव और गतिविधियों की सूची साझा की और यह बताया कि उनकी गतिविधियों के माध्यम से 1.5 लाख से अधिक व्यक्तियों जिसमें कर्मचारी, उनके परिवार स्कूली बच्चे और डीसी के आसपास के समाज में जागरूकता फैलाई गई।
पीएटी के बारे में :
यह जलवायु परिवर्तन के लिए राष्ट्रीय कार्य योजना के तहत संवर्धित ऊर्जा दक्षता पर राष्ट्रीय मिशन के तहत प्रमुख योजनाएं हैं, जो 2008 में शुरू हुई थीं। योजना का मुख्य उद्देश्य नियामक और बाजार तंत्र के नवाचार मिश्रण से ऊर्जा संरक्षण अधिनियम 2001 की अनुसूची में पहचाने गए क्षेत्रों की ऊर्जा तीव्रता को कम करना है, जहां विशिष्ट बाजार में अनिवार्य लक्ष्य से परे ऊर्जा बचत का कारोबार किया जा सकता है।
कृषि एवं किसान कल्याण मंत्रालय
केन्द्रीय कृषि राज्य मंत्री सुश्री शोभा करांदलाजे ने व्यापार मेले में किया भारतीय अन्तर्राष्ट्रीय व्यापार मेला-2021 में कृषि एवं किसान कल्याण मंत्रालय के स्टॉल्स का निरीक्षण
मेले और प्रदर्शनियां कृषि योजनाओं को बढ़ावा देने के लिए एक महत्वपूर्ण मंच प्रदान करती हैं: सुश्री शोभा करंदलाजे
केन्द्रीय कृषि एवं किसान कल्याण राज्य मंत्री सुश्री शोभा करंदलाजे द्वारा आज भारतीय अन्तर्राष्ट्रीय व्यापार मेला-2021, प्रगति मैदान में कृषि एवं किसान कल्याण मंत्रालय के स्टॉल्स का भ्रमण एवं निरीक्षण किया गया तथा मंत्रालय के अधीनस्थ सभी विभागों/संस्थानों स्वायत्तशासी अधिष्ठानों आदि की गतिविधियों को देखा एवं सराहा गया।
भारतीय अन्तर्राष्ट्रीय व्यापार मेला-2021, प्रगति मैदान में 14-27 नवम्बर 2021 के दौरान कृषि एवं किसान कल्याण मंत्रालय, भारत सरकार द्वारा भाग लिया जा रहा है। मंत्रालय के स्टॉल्स के माध्यम से भारतीय अन्तर्राष्ट्रीय व्यापार मेला-2021 के प्रमुख विषय "आत्मनिर्भर भारत" की झलक प्रदर्शित की गई है।
माननीया मंत्री महोदया ने अपने उद्बोधन में कहा कि इस प्रकार के मेले में मंत्रालय के समस्त विभागों की सहभागिता सराहनीय है और अपने प्रदर्शन के माध्यम से मंत्रालय ने किसानों के साथ सीधा संवाद स्थापित किया है, इस प्रकार के मेलों में मंत्रालय को अपनी समस्त गतिविधियों को किसानों तक पहुंचाने में स्टॉल्स के माध्यम से सहायता प्राप्त होती हैं। मेले एवं प्रदर्शनियां कृषि प्रसार एवं प्रचार हेतु महत्वपूर्ण मंच प्रदान करते हैं।
इस वर्ष मेले में राष्ट्रीय बागवानी बोर्ड, भारतीय कृषि अनुसंधान परिषद्, राष्ट्रीय जैविक खेती केंद्र, विपणन निदेशालय, उत्तरी क्षेत्र फार्म मशीनरी प्रशिक्षण एवं परीक्षण संस्थान, हिसार, वनस्पति संरक्षण, संगरोध एवं संग्रह निदेशालय, फरीदाबाद, महालनोबिस राष्ट्रीय फसल पूर्वानुमान केंद्र, मसाला बोर्ड, नारियल विकास बोर्ड, काजू एवं कोको निदेशालय आदि के स्टॉल्स आकर्षण के केन्द्र हैं।
इलेक्ट्रानिक्स एवं आईटी मंत्रालय
राज्यमंत्री चंद्रशेखर तिरुपति में भारत के पहले लिथियम सेल उत्पादन संयंत्र का शुभारंभ करेंगे
इलेक्ट्रानिक्स एवं सूचना प्रौद्योगिकी राज्यमंत्री श्री राजीव चंद्रशेखर कल आंध्र प्रदेश के तिरुपति में भारत के पहले लिथियम सेल निर्माण संयंत्र के उत्पादन–पूर्व चरण का शुभारंभ करेंगे।
यह अत्याधुनिक संयंत्र चेन्नई स्थित मुनोथ इंडस्ट्रीज लिमिटेड द्वारा 165 करोड़ रुपये के परिव्यय के साथ स्थापित किया गया है। यह संयंत्र 2015 में प्रधानमंत्री श्री नरेन्द्र मोदी द्वारा मंदिर वाले इस शहर में स्थापित दो इलेक्ट्रानिक्स विनिर्माण समूहों में से एक में स्थित है।
वर्तमान में इस संयंत्र की स्थापित क्षमता प्रतिदिन 270 मेगावाट प्रतिघंटा की है और यह 10 एम्पीयर प्रतिघंटा  की क्षमता वाली 20,000 सेल का उत्पादन कर सकती है। इन सेलों का उपयोग पावर बैंक में किया जाता है और यह क्षमता भारत की वर्तमान जरूरतों का लगभग 60 प्रतिशत है।
यहां मोबाइल फोन, सुनने योग्य और पहनने योग्य उपकरणों जैसे अन्य उपभोक्ता इलेक्ट्रानिक्स सामानों के सेलों का उत्पादन भी किया जाएगा।
वर्तमान में भारत लिथियम-आयन सेल की अपनी कुल जरूरतों की पूर्ति मुख्य रूप से चीन, दक्षिण कोरिया, वियतनाम और हांगकांग से आयात के जरिए करता है।
श्री चंद्रशेखर ने तिरुपति के लिए रवाना होने से पहले कहा कि इस संयंत्र का उद्घाटन भारत को इलेक्ट्रानिक्स सामानों के उत्पादन का एक वैश्विक केन्द्र बनाने के प्रधानमंत्री मोदी के सपने को साकार करने की दिशा में एक कदम होगा।
श्री चंद्रशेखर दो ईएमसी में स्थित डिक्सन टेक्नोलॉजीज और यूनाइटेड टेलीलिंक्स के संयंत्रों का भी दौरा करेंगे। वह मुनोथ इंडस्ट्रीज द्वारा लिथियम सेल उत्पादन संयंत्र का उद्घाटन करने के बाद मीडिया को भी संबोधित करेंगे।
रक्षा मंत्रालय
एयर चीफ मार्शल वीआर चौधरी ने वायुसेना प्रमुख का पदभार संभाला
एयर चीफ मार्शल वीआर चौधरी पीवीएसएम एवीएसएम वीएम एडीसी ने आज वायुसेना मुख्यालय  में आयोजित एक समारोह में वायुसेना प्रमुख  के रूप में पदभार ग्रहण किया।
वायुसेना प्रमुख, जो एनडीए के पूर्व छात्र हैं। उन्होंने दिसंबर 1982 में भारतीय वायुसेना की फाइटर स्ट्रीम में कमीशन प्रदान किया गया था। उन्होंने कई लड़ाकू और प्रशिक्षण विमानों पर 3800 घंटे से अधिक की उड़ान भरी है।
लगभग चार दशकों के अपने करियर के दौरान वायुसेना प्रमुख अनेक महत्वपूर्ण कमांड और स्टाफ अपॉइंटमेंट्स पर रहे हैं। उन्होंने एक मिग-29 स्क्वाड्रन, दो वायु सेना स्टेशनों और पश्चिमी वायुसेना कमान की कमान संभाली है।उनके स्टाफ अपॉइंटमेंट्स में वायुसेना के उप-प्रमुख, पूर्वी वायु कमान मुख्यालय में सीनियर एयर स्टाफ ऑफिसर, असिस्टेंट चीफ ऑफ एयर स्टाफ ऑपरेशन्स , असिस्टेंट चीफ ऑफ एयर स्टाफ़ , वायु सेना अकादमी के डिप्टी कमांडेंट और वायुसेना प्रमुख का एयर असिस्टेंट होना शामिल है।
वहएक कैट 'ए' क्वालिफाइड फ्लाइंग इंस्ट्रक्टर हैं और उन्होंने फ्लाइंग ट्रेनिंग एस्टैब्लिशमेंट में इंस्ट्रक्टर के रूप में काम किया है तथा एयर फोर्स एग्जामिनर भी रहे हैं। वह सूर्यकिरण एरोबेटिक डिस्प्ले टीम के अग्रणी सदस्य थे। वे डिफेंस सर्विसेज स्टाफ कॉलेज, वेलिंगटन के पूर्व छात्र रहे हैं, उन्होंने वहां एक डायरेक्टिंग स्टाफ के रूप में काम किया है। उन्होंने जाम्बिया में डीएससीएससी में डायरेक्टिंग स्टाफ के रूप में भी काम किया है। वर्तमान नियुक्ति संभालने से पहले वह वायुसेना के उप-प्रमुख थे।
वायुसेना प्रमुख परम विशिष्ट सेवा मेडल , अति विशिष्ट सेवा मेडल , वायु सेना मेडल  के प्राप्तकर्ता हैं और भारत के राष्ट्रपति के मानद एडीसी हैं।
वायुसेना को अपने संबोधन में एयर चीफ मार्शल वीआर चौधरी ने कहा कि उन्हें भारतीय वायुसेना का नेतृत्व करने की जिम्मेदारी सौंपी गई और सम्मानित किया गया। सभी वायु योद्धाओं, नॉन-कॉम्बैटेंट , डीएससी कर्मियों, नागरिकों एवं उनके परिवारों को बधाई देते हुए वायुसेना प्रमुख ने भारतीय वायुसेना की अभियानगत क्षमता को सर्वकालिक उच्च स्तर पर बनाए रखते हुए सौंपे गए सभी कार्यों को पूर्ण समर्पण के साथ पूरा करने की उनकी क्षमता में पूर्ण विश्वास व्यक्त किया।
कमांडरों और कर्मियों के लिए फोकस क्षेत्रों को रेखांकित करते हुए वायुसेना प्रमुख ने कहा, "हमारे राष्ट्र की संप्रभुता और अखंडता की रक्षा किसी भी कीमत पर सुनिश्चित की जानी है।"उन्होंने कहा कि मौजूदा संपत्तियों के साथ नए शामिल किए गए प्लेटफार्मों, हथियारों और उपकरणों के एकीकरण के माध्यम से अभियानगत क्षमता में वृद्धि और अभियानों के दौरान भी इसी अवधारणा का मेल मिलाप करना प्राथमिकता का एक क्षेत्र रहेगा। उन्होंने नई तकनीक के अधिग्रहण, स्वदेशीकरण और नवाचार को बढ़ावा देने, साइबर सुरक्षा को मजबूत करने, भविष्य की मांगों को पूरा करने के लिए प्रशिक्षण विधियों के तेजी से अनुकूलन और मानव संसाधनों के पोषण के लिए निरंतर कार्य के पहलुओं पर बात की। वायुसेना प्रमुख ने सभी से "हमेशा 'वायु योद्धा' के लोकाचार और सिद्धांत को बनाए रखने का आग्रह किया, और किसी भी भूमिका में भारतीय वायुसेना के लिए महत्वपूर्ण बने रहने का प्रयास करने का आग्रह किया"।
प्रधानमंत्री कार्यालय
प्रधानमंत्री 7 अप्रैल, 2021 को ‘परीक्षा पे चर्चा’ पर छात्रों, शिक्षकों और माता-पिता से परस्पर बातचीत करेंगे
प्रधानमंत्री श्री नरेन्द्र मोदी 7 अप्रैल, 2021 को सायं 7 बजे वीडियो कांफ्रेंस के माध्यम से ‘परीक्षा पे चर्चा’ पर दुनियाभर के छात्रों, शिक्षकों एवं माता-पिता से परस्पर बातचीत करेंगे।
प्रधानमंत्री ने ट्वीट किया, "एक नया प्रारूप, विषयों की एक विस्तृत श्रृंखला पर कई दिलचस्प प्रश्न और हमारे बहादुर #ExamWarriors, माता-पिता और शिक्षकों के साथ एक यादगार चर्चा।
7 अप्रैल को 7 बजे सायं ‘परीक्षा पे चर्चा’ देखें….
#PPC2021"